# Vaje iz preobloženih metod v jeziku C++

Naloga 1:

Napiši program, ki deklarira razred Racunanje, ki naj vsebuje realno število a, konstruktor, destruktor ter tri preobložene metode Racun (). Prva metoda Racun naj ne vsebuje vhodnih podatkov in naj vrne kvadrat števila a. Druga metoda Racun naj vsebuje vhodni podatek b, in naj vrne zmnožek a in b. Tretja metoda naj vsebuje tudi en vhodni podatek n in naj izračuna in vrne potenco an. V glavnem programu ustvari objekt razreda Racunanje ter klici vse njegove metode.

Naloga 2:

Napiši program, ki deklarira razred Tocka, ki naj vsebuje lastnosti x in y tipa double, konstruktor, destruktor ter tri preobložene metode Razdalja(), ki naj računajo izpišejo razdaljo med dvema točkama v ravnini. Prva metoda Razdalja naj ne vsebuje vhodnih podatkov in naj koordinate druge točke bere s tipkovnice. Druga metoda Razdalja naj vsebuje dva vhodna podatka tipa double, ki predstavljata drugo točko v ravnini. Tretja metoda Razdalja naj vsebuje za vhodni podatek objekt razreda Tocka. V glavnem programu ustvari objekt razreda Tocka ter klici vse njegove metode.

# Vaje iz preobloženih operatorjev v jeziku C++

Naloga 3:

Napiši program, ki definira razred Krog z lastnostjo radij ter metodo za vnos,metodo izračun ploščine in metodo za izračun obsega kroga. Razredu dodaj še preobložene operatorje + (sešteje radija dveh krogov), - (radij manjšega kroga odšteje od radija večjega kroga), == (primerja enakost radijev dveh krogov) ter operator predinkrementa, ki naj poveča radij kroga za 10. V glavnem programu deklariraj dva objekta razreda Krog ter kliči vse metode in operatorje razreda Krog.

Naloga 4:

Deklariraj razred Denar, ki naj vsebuje lastnosti euro in centi. Definiraj metode za vnos in izpis obeh lastnosti ter preobloži operatorje +,-,\*,/ in == tako, da bodo znali pravilno računati z denarno valuto EUR. Premisli, kakšnega tipa naj bosta lastnosti razreda ter kakšne vhodne podatke naj imajo preobloženi operatorji.

Naloga 5:

Deklariraj razred Cas, ki naj vsebuje lastnosti ura, minuta in sekunda. Definiraj metode za vnos in izpis vseh lastnosti razreda ter preobloži operatorje +,-,>,<,==, ++ ter -- tako, da bodo znali pravilno računati s časovnimi vrednostmi.

Naloga 6:

Napiši program, ki bo deklariral razred Complex za računanje s kompleksnimi števili. Definiraj metode za vnos, izpis, računanje absolutne vrednosti kompleksnega števila ter preobloži operatorje +,- in \* tako, da bodo znali pravilno računati s kompleksnimi števili.