Prvo ustvari datoteki (vpiši **vsaj** 5 podatkov za vsako datoteko):

* ***Trgovina.bin,*** v kateri se nahajajo zapisi o izdelkih, ki vsebujejo: proizvajalec, naziv izdelka, količina in ceno. Podatki v datoteki so sortirani po abecedi po nazivu izdelka.
* ***Proizvajalec***.**txt** vsebuje imena proizvajalcev (vsak podatek se nahaja v svoji vrstici). Proizvajalci se lahko (ni pa nujno) ujemajo s tistimi v Trgovina.bin.

Nadaljevanje z **OOP**

Preberi podatke iz binarne datoteke Trgovina.bin in jih vstavi v ustrezno podatkovno strukturo:

Deklariraj ustrezni razred Trgovina. Vse lastnosti razreda so **zasebne**. Razred vsebuje metodo, ki preveri količino izdelka in, če je <0, količino nastavi na 0. Vsebuje tudi preobložena operatorja - - in \*. Preobloženi operator \* poveča ceno za celo število (lahko je procent ni pa nujno). Preobloženi operator - - izdelku zmanjša količino za 1 in, če naj bi postala <0, jo nastavi na 0 (lahko uporabiš zgornjo metodo). **Razred lahko vsebuje tudi druge metode / preobložene operatorje**.

Ustvari / deklariraj objekte razreda Trgovina, ki dobijo podatke prebrane iz datoteke Trgovina.bin.

1. Najdražji izdelek:
   1. zmnoži s prebranim realnim številom (uporabi preobloženi operator \*; lahko si predstavljaš, da boš izdelek podražil).
   2. izdelek poišči tudi v datoteki Trgovina.bin in mu **zamenjaj** vrednost.
2. Poišči **prebrani** izdelek **prebranega** proizvajalca(več izdelkov ima lahko enako ime, zato beri oboje) in mu količino zmanjšaj za 1 (operator - - )

Nadaljevanje z **datotekami**:

1. Izračunaj povprečno ceno vseh izdelkov v trgovini, ki imajo količino >0 – naziv in ceno vsakega posameznega izdelka zapiši v novo binarno datoteko ***Zaloga***.***bin***.
2. V Trgovina.bin poišči vse izdelke **prebranega** proizvajalca in, če taki izdelki obstajajo:
   1. podatke o vseh najdenih izdelkih izbriši iz Trgovina.bin in Zaloga.bin
   2. proizvajalca izbriši iz Proizvajalec.txt (če obstaja).
3. V novi funkciji poišči **največkrat** omenjenega proizvajalca v Proizvajalec.txt in v Trgovini.bin preveri, koliko izdelkov proizvaja. Proizvajalca izpiši na zaslon; funkcija pa naj skupno količino vseh njegovih izdelkov, **vrne in izpiše** v main().